system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Botoșanița Mare, Suceava.
assistant
Botoșanița Mare (în ) este un sat în comuna Calafindești din județul Suceava, Bucovina, România.

Așezare geografică 
Satul Botoșanița Mare (numit adesea și Botoșenița Mare) face parte din comuna Calafindești, județul Suceava. Cea mai mare parte a satului se află sub coama unui deal orientat spre NE, de unde izvorăște râul Verehia.

Istoric 
Botoșanița Mare este atestată la 30 martie 1492 printr-un document de danie a lui Ștefan cel Mare. Domnitorul Moldovei cumpăra jumătate din satul Botoșenița de pe Horaiț de la un anume Luca, parte pe care apoi o dăruia slugii sale Stanciul și surorilor sale.

În secolul al XVI-lea părți din Botoșenița ajungeau proprietate a uricarului Cârstea Mihăilescu, iar în secolul al XVII-lea aceleași părți erau în proprietatea lui Vasile Hulubei și a rudelor sale, familiile Tacu și Ciornei. 

După ocuparea nordului Moldovei de către habsburgi (1775), granița dintre Bucovina și Moldova trecea prin acest sat, cu timpul din satul Botoșenița Mare desprinzându-se satul Tacu (azi Botoșanița Mică, comuna Grămești).

Proprietățile familiei Hulubei vor ajunge în urma unor vânzări sau moșteniri la familiile Malinescu, Repta și Canțer.

Biserica 
Biserica veche din satul Botoșanița Mare este considerată a fi ctitorie a mazilului Toader Hulubei care în anul 1763 a ridicat o biserică din lemn de stejar. Construcția a fost realizată de meșteri populari.

Biserica nouă a fost construită din lemn de brad în anul 2002.

Recensământul din 1930

Conform recensământului efectuat în 1930, populația satului Botoșanița Mare se ridica la 565 locuitori. Majoritatea locuitorilor erau români (97,8%), cu o minoritate de ruși (0,75%), una de evrei (1,4%) și una de ruteni (0,05%). Din punct de vedere confesional, majoritatea locuitorilor erau ortodocși (97,0%), dar existau și mozaici și greco-catolici (1,6%).

Botoșanița Mare, Calafindești